# Europos Sąjungos C 297A/2022

| | ISSN 1977-0960 |
| --- | --- |
| Europos Sąjungos
  oficialusis leidinys | C 297A |
| | |
| Leidimas lietuvių kalba | Informacija ir pranešimai | 65 metai2022m. rugpjūčio 4d. |

ISSN 1977-0960

Europos Sąjungos

oficialusis leidinys

C 297A

Leidimas lietuvių kalba

Informacija ir pranešimai

65 metai2022m. rugpjūčio 4d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2022/C 297 A/01 | Europos Sąjungos pagrindinių teisių agentūros (FRA) kvietimas pareikšti susidomėjimą tapti mokslinio komiteto nariais — Nr. CEI-SCIE-2022 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2022/C 297 A/01

Europos Sąjungos pagrindinių teisių agentūros (FRA) kvietimas pareikšti susidomėjimą tapti mokslinio komiteto nariais — Nr. CEI-SCIE-2022

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2022 8 4 | LT | Europos Sąjungos oficialusis leidinys | CA 297/1 |
| --- | --- | --- | --- |

2022 8 4

LT

Europos Sąjungos oficialusis leidinys

CA 297/1

---

Europos Sąjungos pagrindinių teisių agentūros (FRA) kvietimas pareikšti susidomėjimą tapti mokslinio komiteto nariais

Nr. CEI-SCIE-2022

(2022/C 297 A/01)

Šiuo Europos Sąjungos pagrindinių teisių agentūros (FRA) kvietimu skelbiama apie 11 laisvų pareigybių jos Moksliniame komitete. Naujų narių kadencijos pradžia – 2023 m. birželio 4 d., pabaiga – 2028 m. birželio 3 d.

FRA yra specializuota Europos Sąjungos ekspertų agentūra, įpareigota ES institucijoms ir ES valstybėms narėms pagal ES teisę teikti faktais pagrįstas konsultacijas žmogaus teisių klausimais.

Agentūra priklauso ES administracijai, tačiau veikia kaip atskiras subjektas, įsikūręs Vienoje. Jos Mokslinis komitetas yra aukštai vertinama tarptautiniu mastu pripažintų žmogaus teisių ekspertų grupė. Komiteto nariai, dauguma jų – universitetų profesoriai, yra skirtingų sričių specialistai, ėję aukštas pareigas, tokias kaip Europos Žmogaus Teisių Teismo pirmininko pavaduotojo, nacionalinių žmogaus teisių institucijų pirmininko, JT specialiojo pranešėjo, tarptautinio stebėsenos komiteto nario ir kitas panašias pareigas.

Mokslinis komitetas yra aukšto lygio žmogaus teisių ekspertų centras, kuris prižiūri ES pagrindinių teisių agentūros darbą.

FRA Mokslinio komiteto nario pareigos yra prestižinės, reikalaujančios atsidavimo ir daug laiko. Mokslinis komitetas turi užtikrinti FRA darbo mokslinę kokybę visose pagrindinių teisių srityse. Nariai posėdžiauja bent 4 kartus per metus FRA būstinėje Vienoje arba nuotoliniu būdu.

1.   AGENTŪRA

FRA yra Austrijos mieste Vienoje įsikūrusi Europos Sąjungos agentūra (1).

Pagrindinis FRA tikslas – teikti paramą atitinkamoms Sąjungos institucijoms, įstaigoms, organams ir agentūroms ir valstybėms narėms, jiems įgyvendinant Europos Sąjungos teisę, ir dalytis su jais ekspertinėmis žiniomis pagrindinių teisių srityje, siekiant padėti jiems visapusiškai gerbti pagrindines teises, kai jie savo atitinkamose kompetencijose srityse imasi priemonių ar nustato veiksmų kryptis (2).

FRA stebi pagrindinių teisių padėtį ES ir jos 27 valstybėse narėse. Šalys kandidatės ir stabilizacijos bei asociacijos susitarimus su ES sudariusios šalys taip pat gali būti pakviestos dalyvauti (3).

FRA sudaro šie organai:

| — | valdančioji taryba, |
| --- | --- |

—

valdančioji taryba,

| — | vykdomoji valdyba, |
| --- | --- |

—

vykdomoji valdyba,

| — | mokslinis komitetas, |
| --- | --- |

—

mokslinis komitetas,

| — | direktorius, |
| --- | --- |

—

direktorius,

| — | agentūros darbuotojai. |
| --- | --- |

—

agentūros darbuotojai.

2.   MOKSLINIS KOMITETAS

Šiuo kvietimu pareikšti susidomėjimą ekspertai, vienoje ar daugiau mokslinių disciplinų turintys reikiamos patirties, susijusios su pagrindinėmis teisėmis, kviečiami pareikšti susidomėjimą tapti FRA Mokslinio komiteto nariais.

Pagal Reglamento (EB) Nr. 168/2007, iš dalies pakeisto Tarybos reglamentu (ES) 2022/555 (4) (toliau – Reglamentas), įsteigiančio Europos Sąjungos pagrindinių teisių agentūrą (toliau – Agentūra), 14 straipsnio 1 dalį Agentūros valdančioji taryba skiria Mokslinį komitetą, kurį sudaro vienuolika nepriklausomų asmenų, turinčių aukštą kvalifikaciją pagrindinių teisių srityje ir tinkamą kompetenciją mokslinės kokybės ir mokslinių tyrimų metodikos srityse.

Mokslinio komiteto vaidmuo

Pagal Reglamento 14 straipsnio 5 dalį Mokslinis komitetas garantuoja Agentūros darbo mokslinę kokybę ir konsultuoja direktorių ir Agentūrą jos darbe taikomos mokslinių tyrimų metodikos klausimais.

Tuo tikslu direktorius pakviečia Mokslinį komitetą dalyvauti ruošiant dokumentus, kurie rengiami vykdant Agentūrai patikėtas užduotis pagal Reglamento 4 straipsnio 1 dalies a–f ir h punktus, būtent:

| — | ji renka, registruoja, nagrinėja ir platina svarbią, objektyvią, patikimą ir palyginamą informaciją bei duomenis, įskaitant valstybių narių, Sąjungos institucijų, įstaigų, organų ir agentūrų, mokslinių tyrimų centrų, nacionalinių įstaigų, nevyriausybinių organizacijų, trečiųjų valstybių ir tarptautinių organizacijų, visų pirma Europos Tarybos kompetentingų organų, jai perduotus tyrimų ir stebėsenos rezultatus; |
| --- | --- |

—

ji renka, registruoja, nagrinėja ir platina svarbią, objektyvią, patikimą ir palyginamą informaciją bei duomenis, įskaitant valstybių narių, Sąjungos institucijų, įstaigų, organų ir agentūrų, mokslinių tyrimų centrų, nacionalinių įstaigų, nevyriausybinių organizacijų, trečiųjų valstybių ir tarptautinių organizacijų, visų pirma Europos Tarybos kompetentingų organų, jai perduotus tyrimų ir stebėsenos rezultatus;

| — | bendradarbiaudama su Europos Komisija ir ES valstybėmis narėmis, kuria pagrindinių teisių duomenų palyginamumo, objektyvumo ir patikimumo gerinimo Europos lygmeniu metodus ir standartus; |
| --- | --- |

—

bendradarbiaudama su Europos Komisija ir ES valstybėmis narėmis, kuria pagrindinių teisių duomenų palyginamumo, objektyvumo ir patikimumo gerinimo Europos lygmeniu metodus ir standartus;

| — | vykdo, bendradarbiauja vykdant arba skatina vykdyti mokslinius bei nuomonių tyrimus, parengiamuosius tyrimus ir galimybių studijas, be kita ko, kai tikslinga ir suderinama su jos prioritetais ir jos metine bei daugiamete darbo programomis, Europos Parlamento, Tarybos arba Komisijos prašymu; |
| --- | --- |

—

vykdo, bendradarbiauja vykdant arba skatina vykdyti mokslinius bei nuomonių tyrimus, parengiamuosius tyrimus ir galimybių studijas, be kita ko, kai tikslinga ir suderinama su jos prioritetais ir jos metine bei daugiamete darbo programomis, Europos Parlamento, Tarybos arba Komisijos prašymu;

| — | savo iniciatyva arba Europos Parlamento, Tarybos arba Komisijos prašymu parengia ir paskelbia išvadas bei nuomones tam tikrų sričių teminiais klausimais, skirtas Sąjungos institucijoms ir valstybėms narėms, joms įgyvendinant Sąjungos teisę; |
| --- | --- |

—

savo iniciatyva arba Europos Parlamento, Tarybos arba Komisijos prašymu parengia ir paskelbia išvadas bei nuomones tam tikrų sričių teminiais klausimais, skirtas Sąjungos institucijoms ir valstybėms narėms, joms įgyvendinant Sąjungos teisę;

| — | skelbia metinę ataskaitą, kurioje aptariami Agentūros veiklos sritims priklausantys pagrindinių teisių klausimai, taip pat akcentuojami gerosios patirties pavyzdžiai; |
| --- | --- |

—

skelbia metinę ataskaitą, kurioje aptariami Agentūros veiklos sritims priklausantys pagrindinių teisių klausimai, taip pat akcentuojami gerosios patirties pavyzdžiai;

| — | skelbia temines ataskaitas, pagrįstas analize, moksliniais bei nuomonių tyrimais; |
| --- | --- |

—

skelbia temines ataskaitas, pagrįstas analize, moksliniais bei nuomonių tyrimais;

| — | rengia ryšių strategiją ir skatina dialogą su pilietine visuomene, siekdama padidinti visuomenės informuotumą apie pagrindines teises ir aktyviai skleisti informaciją apie Agentūros veiklą. |
| --- | --- |

—

rengia ryšių strategiją ir skatina dialogą su pilietine visuomene, siekdama padidinti visuomenės informuotumą apie pagrindines teises ir aktyviai skleisti informaciją apie Agentūros veiklą.

Su Moksliniu komitetu konsultuojamasi dėl Agentūros programavimo dokumento projekto, kaip numatyta 5a straipsnio 3 dalyje.

Mokslinio komiteto veikimas

Kitaip nei Valdančioji taryba, Mokslinis komitetas yra patariamasis organas, kuris neatlieka Agentūros veiklos administravimo ir valdymo funkcijų. Tačiau Mokslinis komitetas yra darbo organas, kuris dalyvauja Agentūros mokslinių tyrimų procesuose. Tai reiškia, kad nariai įsipareigoja skirti daug laiko ir energijos Agentūros darbui; jų indėlis – pagrįsti argumentai dėl Agentūros veiklos kokybės, visų pirma dėl taikomos mokslinių tyrimų metodikos. Šiuos argumentus gali tekti išdėstyti išsamiuose raštiškuose pasiūlymuose.

Vadovaujantis dabartiniais darbo metodais, atskiri komiteto nariai kaip pranešėjai gali kuruoti vieną ar daugiau konkrečių mokslinių tyrimų projektų nuo idėjos iki rezultatų paskelbimo. Tačiau sprendimus dėl Agentūros darbo mokslinės kokybės kartu priima Mokslinio komiteto nariai. Komitetui vadovauja pirmininkas (5). Pirmininkui padeda FRA dirbantis kontaktinis asmuo.

Mokslinio komiteto sudėtis

Pagal Reglamento 14 straipsnio 1 dalį Mokslinį komitetą sudaro vienuolika nepriklausomų asmenų, turinčių aukštą kvalifikaciją pagrindinių teisių srityje. Valdančioji taryba, pasikonsultavusi su Europos Parlamento kompetentingu komitetu, narius skiria taikydama skaidrią konkurso ir kandidatų atrankos tvarką (6).

Skirdama Mokslinio komiteto narius, Valdančioji taryba užtikrina tolygų geografinį atstovavimą. Be to, Valdančioji taryba siekia užtikrinti, kad Moksliniame komitete būtų išlaikyta moterų ir vyrų pusiausvyra. Ji taip pat deramai atsižvelgia į mokslines disciplinas ir specializacijos sritis, siekdama įtraukti kuo daugiau Agentūros programavimo dokumente nurodytų sričių.

Pagal Reglamento 14 straipsnio 1 dalį FRA Valdančiosios tarybos nariai negali būti Mokslinio komiteto nariais.

Mokslinio komiteto nariai yra ekspertai vienoje ar daugiau su žmogaus teisėmis susijusių sričių, be kita ko:

| — | socialinių mokslų (įskaitant kandidatus, turinčius patirties tyrimų metodikų ir tarptautinių lyginamųjų kokybinių ir (arba) kiekybinių tyrimų srityse); |
| --- | --- |

—

socialinių mokslų (įskaitant kandidatus, turinčius patirties tyrimų metodikų ir tarptautinių lyginamųjų kokybinių ir (arba) kiekybinių tyrimų srityse);

| — | teisės, įskaitant lyginamąją konstitucinę teisę, ES teisę ir tarptautinę teisę; |
| --- | --- |

—

teisės, įskaitant lyginamąją konstitucinę teisę, ES teisę ir tarptautinę teisę;

| — | politikos mokslų; |
| --- | --- |

—

politikos mokslų;

| — | statistikos. |
| --- | --- |

—

statistikos.

Kadencija

Mokslinio komiteto narių kadencija – penkeri metai. Ji nepratęsiama. Mokslinio komiteto nariai yra nepriklausomi ir privalo laikytis konfidencialumo taisyklių.

Nariai gali būti pakeisti tik jų pačių prašymu arba kai jie nuolat negali atlikti savo pareigų. Tačiau kai narys nebeatitinka nepriklausomumo kriterijų, jis turi nedelsdamas apie tai informuoti Europos Komisiją ir Agentūros direktorių. Kitu atveju Valdančioji taryba trečdalio savo narių arba Europos Komisijos pasiūlymu gali paskelbti kad atitinkamas asmuo nėra nepriklausomas, ir jo paskyrimą atšaukti.

Tokiais atvejais Valdančioji taryba likusiam kadencijos laikotarpiui paskiria pirmą pareigas eiti galintį rezervo sąraše esantį asmenį. Jei likęs kadencijos laikas yra trumpesnis nei dveji metai, naujojo nario kadencija gali būti pratęsta visam penkerių metų trukmės kadencijos laikui. Mokslinio komiteto narių sąrašą Agentūra skelbia ir atnaujina savo interneto svetainėje.

Mokslinio komiteto posėdžiai

Pagal Reglamento 14 straipsnio 6 dalį Mokslinis komitetas posėdžiauja keturis kartus per metus. Posėdžiai rengiami Agentūros būstinėje (Vienoje) arba nuotoliniu būdu naudojant vaizdo konferencijos priemones. Gali būti šaukiami neeiliniai posėdžiai. Komiteto nariai turi dalyvauti šiuose posėdžiuose ir savo veiklai skirti daug laiko ir energijos, be kita ko, apžvelgti ir komentuoti jiems pateikiamą medžiagą; toks jų indėlis turėtų būti tinkamai pagrįstas ir pateikiamas raštu.

Mokslinio komiteto nariai turi teisę į kompensacijas, susijusias su jų dalyvavimu Mokslinio komiteto veikloje (7).

3.   BŪTINA KVALIFIKACIJA IR PATIRTIS IR VERTINIMO KRITERIJAI

A.   Tinkamumo kriterijai

Kandidatai į Mokslinio komiteto narius turi atitikti tokius kriterijus:

| — | magistro ar aukštesnis laipsnis atitinkamoje mokslo srityje; |
| --- | --- |

—

magistro ar aukštesnis laipsnis atitinkamoje mokslo srityje;

| — | įrodyta po pirmiau minėto laipsnio gavimo įgyta septynerių metų darbo su pagrindinėmis teisėmis patirtis, susijusi su tokiomis disciplinomis, kaip socialiniai mokslai, politikos mokslai, teisė ir (arba) statistika; |
| --- | --- |

—

įrodyta po pirmiau minėto laipsnio gavimo įgyta septynerių metų darbo su pagrindinėmis teisėmis patirtis, susijusi su tokiomis disciplinomis, kaip socialiniai mokslai, politikos mokslai, teisė ir (arba) statistika;

| — | vienos iš ES valstybių narių arba valstybės, kuri FRA veikloje dalyvauja stebėtojos teisėmis pagal Reglamento (EB) Nr. 168/2007, iš dalies pakeisto Reglamentu (ES) 2022/555, 28 straipsnį, pilietybė; |
| --- | --- |

—

vienos iš ES valstybių narių arba valstybės, kuri FRA veikloje dalyvauja stebėtojos teisėmis pagal Reglamento (EB) Nr. 168/2007, iš dalies pakeisto Reglamentu (ES) 2022/555, 28 straipsnį, pilietybė;

| — | geros anglų kalbos žinios (ne žemesnis nei C1 lygis) ir pakankamos kitos ES kalbos žinios (ne žemesnis nei B2 lygis) (8). |
| --- | --- |

—

geros anglų kalbos žinios (ne žemesnis nei C1 lygis) ir pakankamos kitos ES kalbos žinios (ne žemesnis nei B2 lygis) (8).

B.   Atrankos kriterijai

PAGRINDINIAI REIKALAVIMAI

Atrenkant Mokslinio komiteto narius taikomi šie penki pagrindiniai reikalavimai:

| — | mokslinė kompetencija – griežtai su Agentūros darbo sritimis susijusi mokslinė kompetencija, kurią įrodo publikacijos atitinkamose srityse ar kiti atitinkamos profesinės patirties, susijusios su tokiomis disciplinomis, kaip teisė, socialiniai mokslai, politikos mokslai, statistika, geografija, ekonomika, antropologija ar žurnalistika, rodikliai; |
| --- | --- |

—

mokslinė kompetencija – griežtai su Agentūros darbo sritimis susijusi mokslinė kompetencija, kurią įrodo publikacijos atitinkamose srityse ar kiti atitinkamos profesinės patirties, susijusios su tokiomis disciplinomis, kaip teisė, socialiniai mokslai, politikos mokslai, statistika, geografija, ekonomika, antropologija ar žurnalistika, rodikliai;

| — | tarptautinė lyginamojo darbo patirtis – didelė daugiau nei vienoje šalyje dirbto darbo ir (arba) kokybinių ir kiekybinių lyginamųjų tyrimų vykdymo patirtis srityse, glaudžiai susijusiose su Agentūros veikla; |
| --- | --- |

—

tarptautinė lyginamojo darbo patirtis – didelė daugiau nei vienoje šalyje dirbto darbo ir (arba) kokybinių ir kiekybinių lyginamųjų tyrimų vykdymo patirtis srityse, glaudžiai susijusiose su Agentūros veikla;

| — | labai geras praktinių pagrindinių ar žmogaus teisių aspektų išmanymas – didelė patirtis, susijusi su pagrindinių ar žmogaus teisių teisiniais, socialinių mokslų, politikos aspektais ir (arba) praktiniu įgyvendinimu, pvz., patirtis, susijusi su tyrimais vietoje, duomenų analize, valdymu ir demokratija, techninių konsultacijų teikimu ir teisiniais sprendimais, darbu tarptautinėje vyriausybinėje ar nevyriausybinėje organizacijoje, įskaitant stebėsenos įstaigas; |
| --- | --- |

—

labai geras praktinių pagrindinių ar žmogaus teisių aspektų išmanymas – didelė patirtis, susijusi su pagrindinių ar žmogaus teisių teisiniais, socialinių mokslų, politikos aspektais ir (arba) praktiniu įgyvendinimu, pvz., patirtis, susijusi su tyrimais vietoje, duomenų analize, valdymu ir demokratija, techninių konsultacijų teikimu ir teisiniais sprendimais, darbu tarptautinėje vyriausybinėje ar nevyriausybinėje organizacijoje, įskaitant stebėsenos įstaigas;

| — | nuomonių ir (arba) rekomendacijų teikimas – su Agentūros veiklos sritimis susijusių nuomonių ar rekomendacijų rengimo nacionaliniu ar tarptautiniu lygmeniu patirtis; |
| --- | --- |

—

nuomonių ir (arba) rekomendacijų teikimas – su Agentūros veiklos sritimis susijusių nuomonių ar rekomendacijų rengimo nacionaliniu ar tarptautiniu lygmeniu patirtis;

| — | puikios mokslinės anglų kalbos žinios – puikus anglų mokėjimas (žodžiu ir raštu). Mokslinio komiteto nariai dirbdami žodžiu ir raštu bendrauja angliškai (9). |
| --- | --- |

—

puikios mokslinės anglų kalbos žinios – puikus anglų mokėjimas (žodžiu ir raštu). Mokslinio komiteto nariai dirbdami žodžiu ir raštu bendrauja angliškai (9).

PRIVALUMAI

Toliau nurodyti keturi kriterijai bus vertinami kaip suteikiantys pranašumo:

| — | nuolatinės profesoriaus pareigos ar kitos su moksliniais tyrimais susijusios pareigos mokslo įstaigoje; |
| --- | --- |

—

nuolatinės profesoriaus pareigos ar kitos su moksliniais tyrimais susijusios pareigos mokslo įstaigoje;

| — | daktaro laipsnis; |
| --- | --- |

—

daktaro laipsnis;

| — | profesinė patirtis tarpdisciplinėje (pageidautina – tarptautinėje) aplinkoje; |
| --- | --- |

—

profesinė patirtis tarpdisciplinėje (pageidautina – tarptautinėje) aplinkoje;

| — | novatoriškos ir efektyvios mokslinių tyrimų rezultatų sklaidos įvairiai auditorijai patirtis. |
| --- | --- |

—

novatoriškos ir efektyvios mokslinių tyrimų rezultatų sklaidos įvairiai auditorijai patirtis.

Atitiktis pirmiau minėtiems pagrindiniams reikalavimams bus vertinama pagal tokią tinkamumo balų, faktų ir duomenų sistemą:

| 1. | Mokslinė kompetencija (0–30 balų)







  — | Susijusios mokslinės publikacijos (bent 10 kokybiškų publikacijų); |
| --- | --- | --- |

1.

Mokslinė kompetencija (0–30 balų)

—

Susijusios mokslinės publikacijos (bent 10 kokybiškų publikacijų);

| — | valdžios institucijoms pateiktos eksperto nuomonės, rekomendacijos arba išvados; |
| --- | --- |

—

valdžios institucijoms pateiktos eksperto nuomonės, rekomendacijos arba išvados;

| — | susiję mokslinių tyrimų projektai skirtingose ES valstybėse narėse; |
| --- | --- |

—

susiję mokslinių tyrimų projektai skirtingose ES valstybėse narėse;

| — | susijusi mokymo skirtingose ES valstybėse narėse patirtis ir pirmininkavimo tarptautinėse konferencijose, dalyvavimo tarptautinėse darbo grupėse ir daugiadiscipliniuose projektuose patirtis. |
| --- | --- |

—

susijusi mokymo skirtingose ES valstybėse narėse patirtis ir pirmininkavimo tarptautinėse konferencijose, dalyvavimo tarptautinėse darbo grupėse ir daugiadiscipliniuose projektuose patirtis.

| 2. | Tarptautinė lyginamojo darbo patirtis (0–15 balų)







  — | Susijusio praktinio darbo patirtis, įskaitant, pvz., tarptautines apklausas, kiekybinių ir kokybių duomenų analizę; |
| --- | --- | --- |

2.

Tarptautinė lyginamojo darbo patirtis (0–15 balų)

—

Susijusio praktinio darbo patirtis, įskaitant, pvz., tarptautines apklausas, kiekybinių ir kokybių duomenų analizę;

| — | susijusi politikos ir teisinių rekomendacijų teikimo tarptautinėje ir tarpvalstybinėje aplinkoje patirtis; |
| --- | --- |

—

susijusi politikos ir teisinių rekomendacijų teikimo tarptautinėje ir tarpvalstybinėje aplinkoje patirtis;

| — | susijusi politinių sistemų lyginimo ir lyginamosios konstitucinės teisės (ES) patirtis. |
| --- | --- |

—

susijusi politinių sistemų lyginimo ir lyginamosios konstitucinės teisės (ES) patirtis.

| 3. | Labai geras pagrindinių ar žmogaus teisių praktinių ir politikos aspektų išmanymas (0–15 balų)







  — | Susijusi darbo viešojo administravimo ar politikos formavimo institucijoje patirtis, įskaitant vadovaujamąsias pareigas; |
| --- | --- | --- |

3.

Labai geras pagrindinių ar žmogaus teisių praktinių ir politikos aspektų išmanymas (0–15 balų)

—

Susijusi darbo viešojo administravimo ar politikos formavimo institucijoje patirtis, įskaitant vadovaujamąsias pareigas;

| — | susijusi darbo teismų sistemoje patirtis, įskaitant vadovaujamąsias pareigas; |
| --- | --- |

—

susijusi darbo teismų sistemoje patirtis, įskaitant vadovaujamąsias pareigas;

| — | susijusi darbo nevyriausybinėse organizacijose patirtis, įskaitant vadovaujamąsias pareigas; |
| --- | --- |

—

susijusi darbo nevyriausybinėse organizacijose patirtis, įskaitant vadovaujamąsias pareigas;

| — | susijusi darbo nacionalinėse žmogaus teisių institucijose ar kitose nacionalinio lygmens žmogaus teisių įstaigose patirtis, įskaitant vadovaujamąsias pareigas; |
| --- | --- |

—

susijusi darbo nacionalinėse žmogaus teisių institucijose ar kitose nacionalinio lygmens žmogaus teisių įstaigose patirtis, įskaitant vadovaujamąsias pareigas;

| — | susijusi darbo su pagrindinėmis teisėmis patirtis tarptautiniu lygmeniu, įskaitant vadovaujamąsias pareigas. |
| --- | --- |

—

susijusi darbo su pagrindinėmis teisėmis patirtis tarptautiniu lygmeniu, įskaitant vadovaujamąsias pareigas.

| 4. | Nuomonių ir (arba) rekomendacijų ar išvadų teikimas (0–15 balų)







  — | Didelė mokslinių tyrimų rezultatų perkėlimo į praktines rekomendacijas patirtis; |
| --- | --- | --- |

4.

Nuomonių ir (arba) rekomendacijų ar išvadų teikimas (0–15 balų)

—

Didelė mokslinių tyrimų rezultatų perkėlimo į praktines rekomendacijas patirtis;

| — | didelė su politika susijusių glaustų eksperto nuomonių teikimo viešosioms administracijoms ir nevyriausybinėms organizacijoms patirtis; |
| --- | --- |

—

didelė su politika susijusių glaustų eksperto nuomonių teikimo viešosioms administracijoms ir nevyriausybinėms organizacijoms patirtis;

| — | didelė mokslinio redaktoriaus darbo patirtis; |
| --- | --- |

—

didelė mokslinio redaktoriaus darbo patirtis;

| — | visuomenės informavimo apie pagrindines teises patirtis. |
| --- | --- |

—

visuomenės informavimo apie pagrindines teises patirtis.

| 5. | Puikios mokslinės anglų kalbos žinios (0–10 balų)







  — | Puikios raštiškos mokslinės anglų kalbos žinios; |
| --- | --- | --- |

5.

Puikios mokslinės anglų kalbos žinios (0–10 balų)

—

Puikios raštiškos mokslinės anglų kalbos žinios;

| — | didelė mokslinių tekstų rašymo ir redagavimo anglų kalba patirtis. |
| --- | --- |

—

didelė mokslinių tekstų rašymo ir redagavimo anglų kalba patirtis.

Už kriterijus, kurie įvardyti kaip suteikiantys pranašumo, iš viso bus skiriama 0–5 balų.

Atrankos etape atsižvelgiama ir į poreikį užtikrinti tinkamą geografinę ir lyčių pusiausvyrą.

4.   PARAIŠKŲ TEIKIMAS

Kandidatai paraiškas privalo teikti elektroniniu būdu per Agentūros interneto svetainę:

http://fra.europa.eu/en/about-fra/recruitment/vacancies

Priimamos tik internetu pateiktos paraiškos. Paraiška laikoma priimtina, tik jei ją sudaro:

| — | motyvacinis laiškas (ne daugiau kaip puslapis); |
| --- | --- |

—

motyvacinis laiškas (ne daugiau kaip puslapis);

| — | registracijos forma, kurios nuorodą galima rasti šiam kvietimui pareikšti susidomėjimą skirtame Agentūros interneto svetainės puslapyje; |
| --- | --- |

—

registracijos forma, kurios nuorodą galima rasti šiam kvietimui pareikšti susidomėjimą skirtame Agentūros interneto svetainės puslapyje;

| — | mokslinių publikacijų knygose ir recenzuojamuose žurnaluose, įskaitant penkių svarbiausių straipsnių santraukas (trys iš šių santraukų turėtų būti parašytos anglų kalba), sąrašas. |
| --- | --- |

—

mokslinių publikacijų knygose ir recenzuojamuose žurnaluose, įskaitant penkių svarbiausių straipsnių santraukas (trys iš šių santraukų turėtų būti parašytos anglų kalba), sąrašas.

Pateikti kitus patvirtinamuosius dokumentus gali būti paprašyta kitame atrankos etape.

Paaiškinimus apie kvietimą ir paraiškų teikimo procedūrą galima rasti adresu

selection-scientific-committee@fra.europa.eu

5.   ATRANKOS PROCEDŪRA, PASKYRIMAS IR KADENCIJA

Pirminė atranka

Direktorius prižiūri Mokslinio komiteto narių pirminės atrankos komisijos darbą. Jis pirmininkauja pirminės atrankos komisijai, kurią sudaro Agentūros padalinių vadovai ir specialiai Europos Tarybos paskirtas asmuo. Du FRA valdančiosios tarybos nariai, taip pat vienas nuolatinis Mokslinio komiteto narys stebėtojo teisėmis gali dalyvauti pirminės atrankos komisijos darbe.

Pirminės atrankos komisija patikrina kandidatų tinkamumą pagal tinkamumo reikalavimus. Jei kandidatas neatitinka vieno iš šių reikalavimų, tolesniuose atrankos proceso etapuose jis nebedalyvauja.

Tuomet pirminės atrankos komisija kiekvieną tinkamą kandidatą įvertina pagal atrankos reikalavimus.

Pirminės atrankos rezultatus, įskaitant informaciją apie netinkamais pripažintus kandidatus, direktorius pateikia Agentūros vykdomajai valdybai.

Atranka

Vykdomoji valdyba įvertina visus kandidatus pagal nustatytus atrankos reikalavimus.

Vykdomosios valdybos vertinime atsižvelgiama į:

| — | pirminės atrankos komisijos atliktą darbą; |
| --- | --- |

—

pirminės atrankos komisijos atliktą darbą;

| — | reikalavimą, kad Mokslinio komiteto narių kompetencijos sritys apimtų svarbiausias Agentūros veiklos sritis; |
| --- | --- |

—

reikalavimą, kad Mokslinio komiteto narių kompetencijos sritys apimtų svarbiausias Agentūros veiklos sritis;

| — | poreikį užtikrinti geografinę ir lyčių pusiausvyrą. |
| --- | --- |

—

poreikį užtikrinti geografinę ir lyčių pusiausvyrą.

Vykdomoji valdyba per savo pirmininką Valdančiajai tarybai pateikia tinkamiausių kandidatų sąrašą. Šiame sąraše turėtų būti daugiau kaip vienuolika ir ne daugiau kaip dvidešimt dvi pavardės. Šiame sąraše taip pat nurodomi vertinimo balai, išvada dėl kiekvieno kandidato tinkamumo eiti Mokslinio komiteto nario pareigas, informacija apie į pirmiau minėtą sąrašą neįrašytus kandidatus ir apie netinkamais laikomus kandidatus.

Agentūros tarnybos teikia techninę ir logistinę paramą atrankos proceso metu.

Paskyrimas

Remdamasi Vykdomosios valdybos pateiktu sąrašu, Valdančioji taryba po konsultacijų su kompetentingu Europos Parlamento komitetu patvirtina 11 Mokslinio komiteto narių rezervo sąrašą, kuriame jie išvardyti pagal surinktą balų skaičių.

Pagal Reglamento 14 straipsnio 2 dalį nariai skiriami penkerių metų kadencijai, kuri nepratęsiama.

Galimi kandidatai turėtų žinoti, kad LIBE komiteto posėdžiams taikoma vieša procedūra, todėl šis komitetas kandidatų pavardes ir jų gyvenimo aprašymus gali paskelbti viešai. Galimi kandidatai turi teisę nesutikti su jų duomenų skelbimu atsiųsdami e. laišką adresu selection-scientific-committee@fra.europa.eu.

6.   ĮSIPAREIGOJIMO, INTERESŲ IR KONFIDENCIALUMO DEKLARACIJOS

Mokslinio komiteto nariai skiriami asmeniškai. Nariai įsipareigoja veikti nepriklausomai nuo bet kokios įtakos iš išorės. Dėl šios priežasties jie privalės pateikti įsipareigojimo ir interesų deklaracijas (10).

Be to, jie turės pateikti konfidencialumo deklaraciją ir taip įsipareigoti laikytis informacijos, kurią Agentūra aiškiai įvardija kaip riboto naudojimo arba konfidencialią, konfidencialumo taisyklių (11).

7.   LYGIOS GALIMYBĖS

FRA ragina paraiškas teikti visus, kas atitinka tinkamumo kriterijus ir nori tapti Agentūros Mokslinio komiteto nariu.

Agentūra taiko lygių galimybių politiką ir užtikrina, kad per įdarbinimo procedūras kandidatai nebūtų diskriminuojami jokiais pagrindais, pvz., dėl lyties, rasės, odos spalvos, etninės ar socialinės kilmės, genetinių bruožų, religijos ar tikėjimo, politinių ar bet kurių kitų įsitikinimų, priklausymo tautinėms mažumoms, turto, kilmės, negalios, amžiaus, lytinės tapatybės ar seksualinės orientacijos. Agentūra yra įsipareigojusi užtikrinti lyčių pusiausvyrą, todėl ypač moterys kviečiamos teikti savo kandidatūras.

8.   ASMENS DUOMENŲ APSAUGA

Atkreipiame dėmesį, kad FRA paraiškų kandidatams negrąžins.

FRA reikalaujami kandidatų asmens duomenys bus tvarkomi pagal Europos Parlamento ir Tarybos reglamentą (ES) 2018/1725 (12). Tai visų pirma taikoma tokių duomenų konfidencialumui ir saugumui.

Užklausas apie asmens duomenų tvarkymą kandidatas gali siųsti e. paštu selection-scientific-committee@fra.europa.eu.

Daugiau informacijos apie asmens duomenų tvarkymą pateikiama FRA privatumo pareiškime.

Į FRA duomenų apsaugos pareigūną galima kreiptis adresu dpo@fra.europa.eu.

Pareiškėjai turi teisę bet kuriuo metu kreiptis į Europos duomenų apsaugos priežiūros pareigūną (http://edps.europa.eu; EDPS@edps.europa.eu), jei mano, kad FRA, tvarkydama jų asmens duomenis, pažeidė jų teises pagal Reglamentą (ES) 2018/1725.

9.   TERMINAS

Galutinis paraiškų pateikimo terminas – 2022 m. rugsėjo 19 d. 13.00 val. (Briuselio laiku).

Atminkite, kad dėl didelio prieš pat terminą teikiamų paraiškų skaičiaus ir duomenų kiekio gali sutrikti sistemos veikimas. Todėl patariame paraiškas teikti kuo anksčiau.

---

(1)  Steigimo reglamentas: 2007 m. vasario 15 d. Tarybos reglamentas (EB) Nr. 168/2007, įsteigiantis Europos Sąjungos pagrindinių teisių agentūrą (OL L 53, 2007 2 22, p. 1).

(2)  Tarybos reglamento (EB) Nr. 168/2007 2 straipsnis.

(3)  Žr. Reglamento (EB) Nr. 168/2007 28 straipsnį.

(4)  2022 m. balandžio 5 d Tarybos reglamentas (ES) 2022/555, kuriuo iš dalies keičiamas Reglamentas (EB) Nr. 168/2007, įsteigiantis Europos Sąjungos pagrindinių teisių agentūrą (OL L 108, 2022 4 7, p. 1).

(5)  Europos Sąjungos pagrindinių teisių chartijos (toliau – ES pagrindinių teisių chartija) 19 straipsnis.

(6)  Piliečių laisvių, teisingumo ir vidaus reikalų komitetas (toliau – LIBE komitetas).

(7)  Europos Sąjungos pagrindinių teisių agentūros darbo tvarkos taisyklių 24 straipsnis; į posėdžius kviečiami ekspertai.

(8)  PASTABA. Visų Agentūros ir Mokslinio komiteto posėdžių ir pateikiamų dokumentų kalba – anglų. FRA į kitas ES kalbas verčia tik galutines savo dokumentų redakcijas, todėl kandidatai turi labai gerai mokėti anglų kalbą (C1 lygiu pagal CEFR) (gebėjimas suprasti, skaityti ir rašyti), nes komiteto darbas į kitas kalbas nei raštu, nei žodžiu neverčiamas.

(9)  Agentūros darbo tvarkos taisyklių 4 straipsnio 2 punktas.

(10)  Darbo tvarkos taisyklių 27 straipsnio 2 dalis.

(11)  Darbo tvarkos taisyklių 26 straipsnio 2 dalis.

(12)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---